钦定古今图书集成/理学汇编/经籍典/第159卷 > 《补亡诗》朱载堉
## 钦定古今图书集成/理学汇编/经籍典/第159卷 > 《补亡诗》朱载堉

《南陔》有风，吹彼苞棘。厥景婆娑，欲静弗得。孝子事亲，
当竭其力。父母之恩，昊天罔极。

《南陔》有风，吹彼桑梓。慕我父母，终身敬止。勗哉伯仲，
以及娣姒。恪尔晨昏，絜尔甘旨。

“景薄桑榆。”日亦云暮。父母俱存。兄弟无故。虽有至乐。
宁不深虑。一则以喜，一则以惧。

右南陔三首

嗟彼白华，莹然如玉。君子立身，必慎其独，无贻亲辱。
嗟彼白华，莹然如琇。君子立身，必谨所守，无贻亲咎。
嗟彼《白华》，莹然如霜。君子立身，如圭如璋，为亲之光。
嗟彼白华，莹然如雪。君子立身，清清洁洁，庶无玷𡙇。
嗟彼白华，莹然如冰。君子立身，战战兢兢，庶无怨憎。

右白华五首

彼华者黍，彼实者稷。“相彼秋成，时万时亿。”

彼华者黍，彼实者麦。时和岁丰，囷盈仓积。

彼华者黍，彼实者菽。农夫之庆，邦家之福。

彼华者黍，彼实者麻。君子爱民，不骄不奢。

彼华者黍，彼实者禾。君子爱物，不溢不过。

右华黍五首

天运元亨，万物由庚。王道正直，荡荡平平。

寒暑以序，雨旸以时。百谷用成，庶绩咸熙。

草木蕃庶，鸟兽咸若。仰睹鸢飞，俯窥鱼跃。

习习景风，甘雨其濛。醴泉泄泄，玉烛融融。

右由庚四首

瞻彼崇丘，积土成高。相彼大海，积水成涛。

卷石《积多》，其形嵯峨。勺水积久，势若江河。

“《宝藏》货财，靡所不足。”积善之家，必有馀福。

鸟兽鱼龙，咸遂其性。“积善之家，必有馀庆。”

右崇丘四首

《肃肃令仪》，君子由之。“秩秩彝伦”，君子求之。“率性之道”，
君子修之。

何谓“彝伦？”父子有亲，君臣有义，朋友有信，兄爱弟敬，
夫和妻顺。

君令臣恭，父慈子孝，夫妻相敬，兄弟相好，惠于朋友，
无德不报。

维物有则，维民秉彝。好斯美德，由此令仪。上和下睦，
皞皞熙熙。

右由仪四首